**6/2018.**

*Üllés Nagyközségi Önkormányzat*

 *Képviselőtestület Pénzügyi Bizottsága*

*2018. május 22-én megtartott nyílt ülésének*

**JEGYZŐKÖNYVE**

*Njt. nyilvántartási szám . .. /2018.*

*Njt-ben rögzítve: 2018. június*

Üllés Nagyközségi Önkormányzat

Képviselőtestület Pénzügyi Bizottsága

2018. május 22-i nyílt ülésén meghozott

**H A T Á R O Z A T O K**

**39/2018.(V.22.)PB. határozat**  3.o.

**Tárgy:** A Pénzügyi Bizottság 2018. május 22-i nyílt ülésének napirendi pontja

**40/2018.(V.22.)PB.határozat** 4.o.

**Tárgy:** Az önkormányzat és szervei 2017. évi költségvetéséről és annak végrehajtásáról, a

 költségvetési gazdálkodás 2017. évi vitelének szabályairól szóló 2/2017.(II.15.)

 önkormányzati rendelete 3. sz. módosítása

**41/2018.(V.22.)PB.határozat** 6.o.

**Tárgy:** Az önkormányzat és szervei 2017. évi költségvetéséről és annak végrehajtásáról, a

 költségvetési gazdálkodás 2017. évi vitelének szabályairól szóló 2/2017.(II.15.)

 önkormányzati rendelet (zárszámadás) végrehajtása

**42/2018.(V.22.)PB.határozat** 6.o.

**Tárgy:** 2017. évi költségvetési maradvány felhasználása

**43/2018.(V.22.)PB.határozat** 7.o.

**Tárgy:** Az önkormányzat és szervei 2018. évi költségvetéséről és annak végrehajtásáról, a

 költségvetési gazdálkodás 2018. évi vitelének szabályairól szóló

 2/2018.(II.13.)önkormányzati rendelet 1. sz. módosítása

**44/2018.(V.22.)PB.határozat** 8.o.

**Tárgy:** Üllés Nagyközségi Önkormányzat 2017. évi belső ellenőrzési jelentése

**45/2018.(V.22.)PB.határozat** 9.o.

**Tárgy:** Üllés Nagyközségi Önkormányzat 2017. évi közbeszerzési összegzése

**46/2018.(V.22.)PB.határozat** 10.o.

**Tárgy:** Zárt ülés elrendelése

**Jegyzőkönyv**

Készült: Üllés Nagyközségi Önkormányzat Képviselőtestület Pénzügyi Bizottsága 2018. május 22-én megtartott nyílt ülésén

Helye: Polgármesteri Hivatal, Tárgyaló

A Pénzügyi Bizottság részéről jelen vannak:

Németh László és Maróti Mihály a bizottság tagjai

Távolmaradását előzetesen jelezte: Fodorné Bodrogi Judit bizottság elnöke:

Tanácskozási joggal jelen van: Nagy Attila Gyula polgármester, Juhász Attila alpolgármester, Dr. Borbás Zsuzsanna jegyző

Jegyzőkönyvvezető: Balogh Márta igazgatási ügyintéző

Nagy Attila Gyula polgármester: Fodorné Bodrogi Judit bizottság elnöke távollétében az ülést ő vezeti. Köszönti a megjelenteket, köszöni, hogy az ülés szokásos időponttól eltérő megtartását sikerült összehozni.

Megállapítja, hogy 3 bizottsági tag közül 2 fő jelen van, a bizottság határozatképes, az ülést megnyitja.

A jegyzőkönyv aláíróiként Németh Lászlót és Maróti Mihály bizottsági tagokat, jegyzőkönyvvezetőnek Balogh Márta igazgatási előadót javasolja.

A Pénzügyi Bizottság a javaslattal egyhangúan egyetért.

Nagy Attila Gyula polgármester: javasolja az ülés napirendjeként a meghívóban szereplő napirend megtárgyalását, melyet szavazásra bocsát.

A Pénzügyi Bizottság 2 igen szavazattal a javaslattal egyetért, és az alábbi határozatot hozza:

**39/2018.(V.22.)PB. határozat**

**Tárgy:** A Pénzügyi Bizottság 2018. május 22-i nyílt ülésének napirendi pontja

**H A T Á R O Z A T**

A Pénzügyi Bizottság a 2018. május 22-i nyílt ülés napirendi pontját az alábbiak szerint elfogadja:

**1.) Az önkormányzat és szervei 2017. évi költségvetéséről és annak végrehajtásáról, a**

 **költségvetési gazdálkodás 2017. évi vitelének szabályairól szóló 2/2017.(II.15.)**

 **önkormányzati rendelete 3. sz. módosítása**

 Előadó:Nagy Attila Gyula polgármester

**2) Az önkormányzat és szervei 2017. évi költségvetéséről és annak végrehajtásáról, a**

 **költségvetési gazdálkodás 2017. évi vitelének szabályairól szóló 2/2017.(II.15.)**

 **önkormányzati rendelet (zárszámadás) végrehajtása**

 Előadó:Nagy Attila Gyula polgármester

**3.)Az önkormányzat és szervei 2018. évi költségvetéséről és annak végrehajtásáról, a**

 **költségvetési gazdálkodás 2018. évi vitelének szabályairól szóló**

 **2/2018.(II.13.)önkormányzati rendelet 1. sz. módosítása**

 Előadó:Nagy Attila Gyula polgármester

**4.)** **Üllés Nagyközségi Önkormányzat 2017. évi belső ellenőrzési jelentése**

 Előadó:Nagy Attila Gyula polgármester

**5.)Üllés Nagyközségi Önkormányzat 2017. évi közbeszerzési összegzése**

 Előadó:Nagy Attila Gyula polgármester

Erről jegyzőkönyvi kivonaton értesítést kap:

1.)bizottsági tagok

**1.) Napirend**

 **Az önkormányzat és szervei 2017. évi költségvetéséről és annak**

 **végrehajtásáról, a költségvetési gazdálkodás 2017. évi vitelének**

 **szabályairól szóló 2/2017.(II.15.)önkormányzati rendelete 3. sz.**

 **módosítása**

 Előadó:Nagy Attila Gyula polgármester

Nagy Attila Gyula polgármester: az anyagot megküldték, kérdés, észrevétel van-e?

Maróti Mihály bizottság tagja: 1.162.000 Ft összegű pluszos, mínuszos tételeket lát, amiket nem teljesen ért. A kulturális központnál van pluszban és mínuszban is pénz. Az anyagban szerepel egyéb felhalmozási célú átvett pénzeszköz mínusz 9 millió Ft-tal, ez sem teljesen világos számára.

Fáncsik Judit pénzügyi-gazdálkodási csoportvezető: a központi támogatásokat mindig az önkormányzat kapja meg, itt jelentkezik bevételként, de azonnal adják is át az intézménynek, jelen esetnek a kulturális központnak, mert a felhasználás ott történik. A kérdezett összeg a közművelődési érdekeltségnövelő pályázathoz kapcsolódik melyet a támogatás összege erejéig az önkormányzat kiegészít – ezért van a mínusz 1.162.000 Ft feltüntetve. Ezt az összeg az önkormányzat biztosítja, de egyben át is adja az intézménynek. Ezen összeg kétszereséből – a támogatás és az önkormányzati önerő összegéből - gazdálkodik az intézmény. Az 1.162.000 Ft azért szerepel mínusz előjellel, mert az önkormányzatnak át kell adnia azt az eredeti költségvetési előirányzatból. A bevételi és kiadási előirányzatok így kerülnek összhangba.

A betervezett egyéb felhalmozási célú átvett pénzeszközzel, a 9 millió Ft-tal kapcsolatban elmondja, nem teljesült, ezért azt arról az előirányzati sorról le kell venni.

Az összes többi módosítás a ténylegesen befolyt, illetve felhasznált pénzek átvezetése.

Nagy Attila Gyula polgármester: kérdés, észrevétel van-e az előterjesztéssel kapcsolatosan?

Amennyiben nincs, úgy javasolja a rendelet-tervezet melléklet szerinti jóváhagyását, melyet szavazásra bocsát.

A Pénzügyi Bizottság 2 igen szavazattal a javaslattal egyetért, és az alábbi határozatot hozza:

**40/2018.(V.22.)PB.határozat**

**Tárgy:** Az önkormányzat és szervei 2017. évi költségvetéséről és annak végrehajtásáról, a

 költségvetési gazdálkodás 2017. évi vitelének szabályairól szóló 2/2017.(II.15.)

 önkormányzati rendelete 3. sz. módosítása

**H A T Á R O Z A T**

A Pénzügyi Bizottság „Az önkormányzat és szervei 2017. évi költségvetéséről és annak végrehajtásáról, a költségvetési gazdálkodás 2017. évi vitelének szabályairól szóló 2/2017.(II.15.) önkormányzati rendelete 3. sz. módosítása” tárgyú rendelet melléklet szerinti elfogadását támogatja.

Erről jegyzőkönyvi kivonaton értesítést kap:

Fodorné Bodrogi Judit bizottság

**2) Napirend**

 **Az önkormányzat és szervei 2017. évi költségvetéséről és annak**

 **végrehajtásáról, a költségvetési gazdálkodás 2017. évi vitelének**

 **szabályairól szóló 2/2017.(II.15.) önkormányzati rendelet (zárszámadás)**

 **végrehajtása**

 Előadó:Nagy Attila Gyula polgármester

Nagy Attila Gyula polgármester: az anyagot megkapták, kérdés, észrevétel van-e ezzel kapcsolatosan?

Maróti Mihály bizottság tagja: az anyag szerint a bevételi főösszeg 1.147.815.202 Ft, a kiadási főösszeg 707.459.144 Ft. Működési és felhalmozási kiadások összegei is meghatározásra kerültek, 452 millió, illetve 491 millió F-ban. A kiadási főösszeg 707 millió Ft, illetve a működési és a felhalmozási kiadás összege nem stímmel.

Fáncsik Judit pénzügyi-gazdálkodási csoportvezető: más az eredeti előirányzat és más a felhasználás.

Maróti Mihály bizottság tagja: kiadási főösszegként 707 millió Ft van feltüntetve. A kiadási főösszeg nem a működési kiadás és a felhalmozási kiadás összege?

Fáncsik Judit pénzügyi-gazdálkodási csoportvezető: de azonban a kiadási főösszeg tévesen került feltüntetésre, a helyes szám 709.619.186, amelynek részletezését a rendelet 1. sz. melléklete tartalmazza.

Az összes bevételnek meg kell egyeznie az összes kiadás és a pénzmaradvány összegével. Ez számszerűsítve: bevétel 1.147.815.202 Ft, a kiadás 709.619.186 Ft, a pénzmaradvány összege pedig 438 196 016.

Maróti Mihály bizottság tagja: a rendelet-tervezet 4. §-ában szerepel az önkormányzat állományi létszáma mely 82 fő. Szerinte a megfogalmazáson pontosítani kellene. A zárszámadásban az állományi létszámot nem most határozzák meg, hanem még az elmúlt évben, vagyis az igeidőt múltidőben kellene megfogalmazni: pl. határozták meg.

Fáncsik Judit pénzügyi-gazdálkodási csoportvezető: az elhangzottak alapján az Ügyrendi Bizottsági és a testületi ülésre az alábbi javításokat vezeti át a rendelet-tervezeten:

-az 1. §-ban a 707.459.144 Ft összegű kiadási főösszeget 709.619.186 Ft-ra javítja,

a 4. §-t az alábbiak szerint javítja: A képviselő-testület az önkormányzat és intézményei által foglalkoztatottak munkajogi állományi létszámát –beleértve a közfoglalkoztatottakat is- 82 főben határozta meg.

Nagy Attila Gyula polgármester: kérdés, észrevétel van-e a rendelet-tervezettel kapcsolatosan?

Amennyiben nincs, úgy javasolja a rendelet-tervezet melléklet szerinti jóváhagyását a fenti 2 javítással, melyet szavazásra bocsát.

A Pénzügyi Bizottság 2 igen szavazattal a javaslattal egyetért, és az alábbi határozatot hozza:

**41/2018.(V.22.)PB.határozat**

**Tárgy:** Az önkormányzat és szervei 2017. évi költségvetéséről és annak végrehajtásáról, a

 költségvetési gazdálkodás 2017. évi vitelének szabályairól szóló 2/2017.(II.15.)

 önkormányzati rendelet (zárszámadás) végrehajtása

**H A T Á R O Z A T**

A Pénzügyi Bizottság „Az önkormányzat és szervei 2017. évi költségvetéséről és annak végrehajtásáról, a költségvetési gazdálkodás 2017. évi vitelének szabályairól szóló 2/2017.(II.15.) önkormányzati rendelet (zárszámadás) végrehajtása ” tárgyú rendelet melléklet szerinti elfogadását az alábbi javításokkal támogatja:

*-az 1. §-ban a kiadási főösszeg 709.619.186 Ft-ra módosuljon,*

*a 4. §-ban az alábbi szófordulat szerepeljen: „82 főben határozta meg”*

Erről jegyzőkönyvi kivonaton értesítést kap:

Fodorné Bodrogi Judit bizottság

Dr. Borbás Zsuzsanna jegyző: az előterjesztésben van egy határozati javaslat is a pénzmaradvány felosztásáról, melyet el kellene fogadni.

Maróti Mihály bizottság tagja: az előterjesztésből az látszik, hogy 410 millió Ft már kötelezettségvállalással terhelt. A szabad keretből a múlt évben már használtak fel pénz, így gyakorlatilag csak a 7 millió Ft körüli összeg, ami még elkölthetnek az 5 intézményre vonatkozóan. Ahol a maradvány keletkezett, oda van betervezve az most is.

Nagy Attila Gyula polgármester: javasolja a határozati javaslatban foglaltakat, melyet szavazásra bocsát.

A Pénzügyi Bizottság 2 igen szavazattal a javaslattal egyetért és az alábbi határozatot hozza:

**42/2018.(V.22.)PB.határozat**

**Tárgy:** 2017. évi költségvetési maradvány felhasználása

**H A T Á R O Z A T**

A Pénzügyi Bizottság az önkormányzat és intézményei 2017. évi maradvány felhasználását az alábbiak szerinti elfogadását javasolja:

adatok forintban

|  |  |  |  |  |  |  |
| --- | --- | --- | --- | --- | --- | --- |
| Intéz-mény | Maradvány | Kötváll. terhelt | Kötváll. nem terhelt | Kötváll. nem terhelt marad-vány jóváha-gyása | 2017 évi költség-vetésben tervezve | Kötváll. nem terhelt maradvány felosztása |
| Működési | Fejlesz-tési |
| Üllés NagyközségiÖnkormány-zat | 435 455 227 | 410 094 608 | 25 360 619 | 25 360 619 | 20 186 728 | 5 173 891 |  |
| PolgármesteriHivatal | 1 062 205 | - | 1 062 205 | 1 062 205 | - | 1 062 205 |  |
| ÖnkormányzatiKonyha | 586 800 | - | 586 800 | 586 800 | - | 586 800 |  |
| DérynéKulturálisKözpont | 572 935 | - | 572 935 | 572 935 | - | 572 935  |  |
| CsigabigaÓvoda ésBölcsőde | 518 849 | - | 518 849 | 518 849 | - | 518 849 |  |
| **Összesen:** | 438 196 016 | 410 094 608 | 28 101 408 | 28 101 408 | 20 186 728 | 7 914 680 |  |

**3.) Napirend**

 **Az önkormányzat és szervei 2018. évi költségvetéséről és annak**

 **végrehajtásáról, a költségvetési gazdálkodás 2018. évi vitelének**

 **szabályairól szóló 2/2018.(II.13.)önkormányzati rendelet 1. sz.**

 **módosítása**

 Előadó:Nagy Attila Gyula polgármester

Nagy Attila Gyula polgármester: az előterjesztés ismertetésére felkéri Dr. Borbás Zsuzsanna jegyzőt.

Fáncsik Judit pénzügyi-gazdálkodási csoportvezető: az előterjesztésben leírta, a módosításra miért volt szükség.

Maróti Mihály bizottság elnöke: a tervezetet rendben találta, elfogadásra javasolja.

Nagy Attila Gyula polgármester: kérdés, észrevétel van-e az előterjesztéssel kapcsolatosan?

Amennyiben nincs, úgy javasolja a rendelet-tervezet melléklet szerinti jóváhagyását, melyet szavazásra bocsát.

A Pénzügyi Bizottság 2 igen szavazattal a javaslattal egyetért, és az alábbi határozatot hozza:

**43/2018.(V.22.)PB.határozat**

**Tárgy:** Az önkormányzat és szervei 2018. évi költségvetéséről és annak végrehajtásáról, a

 költségvetési gazdálkodás 2018. évi vitelének szabályairól szóló

 2/2018.(II.13.)önkormányzati rendelet 1. sz. módosítása

**H A T Á R O Z A T**

A Pénzügyi Bizottság „Az önkormányzat és szervei 2018. évi költségvetéséről és annak végrehajtásáról, a költségvetési gazdálkodás 2018. évi vitelének szabályairól szóló 2/2018.(II.13.)önkormányzati rendelet 1. sz. módosítása*”* tárgyú rendelet melléklet szerinti elfogadását támogatja.

Erről jegyzőkönyvi kivonaton értesítést kap:

Fodorné Bodrogi Judit bizottság

*(Fáncsik Judit pénzügyi-gazdálkodási csoportvezető távozik az ülésteremből)*

**4.) Napirend**

 **Üllés Nagyközségi Önkormányzat 2017. évi belső ellenőrzési jelentése**

 Előadó:Nagy Attila Gyula polgármester

Nagy Attila Gyula polgármester: az előterjesztés ismertetésére felkéri Dr. Borbás Zsuzsanna jegyzőt.

Nagy Attila Gyula polgármester: a belső ellenőr becsületesen végzi a munkáját. Ha észrevétele van, szól és javítják a kérdéses dolgokat, amennyiben szükséges. Ha kérik, célellenőrzéseket is tart az ellenőr.

Maróti Mihály bizottság tagja: a jegyzőkönyv azt tükrözi, hogy minden tökéletes. A korábbi ellenőrzések alkalmával mindig voltak észrevételek, most nincs. A jelentés pozitív.

Dr. Borbás Zsuzsanna jegyző: legutóbb munkaügyi ellenőrzést tartott, nagyon precízen végzi a munkáját.

Maróti Mihály bizottság tagja: minden nagyon bonyolult ebben a szektorba is, szigorú előírásokkal - szükséges, jó a kontroll. Ha a kontroll ilyen pozitív eredményeket mutat, akkor az azt jelenti, hogy nagyon jól dolgoznak, minden elismerése ezért.

Dr. Borbás Zsuzsanna jegyző: a belső ellenőr jelezte, hogy rövidesen lezárul a nagyvárosok Állami Számvevőszéki ellenőrzése, most már a kistelepüléseken is várhatóak lesznek.

Nagy Attila Gyula polgármester: ő a belső ellenőrben nagyon megbízik, Lejla azonnal felhívja a figyelmet, amikor valami probléma van.

Kérdés, észrevétel van-e az előterjesztéssel kapcsolatosan?

Amennyiben nincs, úgy javasolja a határozati javaslatban foglaltak jóváhagyását, melyet szavazásra bocsát.

A Pénzügyi Bizottság 2 igen szavazattal a javaslattal egyetért, és az alábbi határozatot hozza:

**44/2018.(V.22.)PB.határozat**

**Tárgy:** Üllés Nagyközségi Önkormányzat 2017. évi belső ellenőrzési jelentése

**H A T Á R O Z A T**

A Pénzügyi Bizottság Üllés Nagyközségi Önkormányzat 2017. évi belső ellenőrzési jelentése melléklet szerinti elfogadását támogatja.

Erről jegyzőkönyvi kivonaton értesítést kap:

Fodorné Bodrogi Judit bizottság

**5.)Napirend**

**Üllés Nagyközségi Önkormányzat 2017. évi közbeszerzési összegzése**

 Előadó:Nagy Attila Gyula polgármester

Nagy Attila Gyula polgármester: az anyagot megküldték. Összegzést már az elmúlt évben is fogadtak el.

Maróti Mihály bizottság tagja: bonyolult feladat az összegzés elkészítése, főként egy városban, ahol nagy sokrétű és nagyszámú pályázat van – ott egy külön teamot igényel az adatlap kitöltése.

Dr. Borbás Zsuzsanna jegyző: az összegzés elkészítése kötelező, melyet a közbeszerzési hatóság központi rendszerébe május 31-ig kell feltölteni.

Maróti Mihály bizottság tagja: ő egyszer szívesen végigkövetné az összegzés sorsát. Ahova beérkezik, ott csinálnak vele?

Dr. Borbás Zsuzsanna jegyző: tényeken alapul, elkészítése kötelező.

Maróti Mihály bizottság tagja: azt sem érti, miért kell a testületnek elfogadnia. Ha a Polgárőr Egyesület nevében készít egy statisztikát, akkor azt sem kell elfogadtatnia a közgyűléssel mielőtt beküldi a statisztikai hivatalnak.

Nagy Attila Gyula polgármester: szerinte is felesleges.

Dr. Borbás Zsuzsanna jegyző: munkaterv szerint hozták be az anyagot. Azt fogadják el, ami ténylegesen megvalósult.

Maróti Mihály bizottság tagja: azért felesleges újra a testület elé hozni.

Dr. Borbás Zsuzsanna jegyző: legközelebb kiveszik a munkatervből.

Nagy Attila Gyula polgármester: kérdés, észrevétel van-e az előterjesztéssel kapcsolatosan?

Amennyiben nincs, úgy javasolja a határozati javaslatban foglaltak jóváhagyását, melyet szavazásra bocsát.

A Pénzügyi Bizottság 2 igen szavazattal a javaslattal egyetért, és az alábbi határozatot hozza:

**45/2018.(V.22.)PB.határozat**

**Tárgy:** Üllés Nagyközségi Önkormányzat 2017. évi közbeszerzési összegzése

**H A T Á R O Z A T**

A Pénzügyi Bizottság Üllés Nagyközségi Önkormányzat 2017. évi közbeszerzési összegzése melléklet szerinti elfogadását támogatja.

Erről jegyzőkönyvi kivonaton értesítést kap:

Fodorné Bodrogi Judit bizottság

Nagy Attila Gyula polgármester: idén két közbeszerzési eljárást fognak elindítani. Az egyik a temetőfejlesztés, a másik pedig a másik az ipari terület kialakítása - utóbbinál nagyon sok előkészítő munkálatra van még szükség.

Nagy Attila Gyula polgármester: az elkövetkezendő napirendre figyelemmel zárt ülés elrendelését javasolja, melyet szavazásra bocsát.

A Pénzügyi Bizottság 2 igen szavazattal a javaslattal egyetért, és az alábbi határozatot hozza:

**46/2018.(V.22.)PB.határozat**

**Tárgy:** Zárt ülés elrendelése

**H A T Á R O Z A T**

Az Pénzügyi Bizottság – figyelemmel Magyarország helyi önkormányzatairól szóló 2011. évi CLXXXIX törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1.)bizottsági tagok

Nagy Attila Gyula polgármester: napirend hiányában megköszöni a részvételt és a Pénzügyi Bizottság nyílt ülését berekeszti, a jegyzőkönyvet 8 óra 51 perckor lezárja.

k.m.f.

Németh László Maróti Mihály

bizottság tagja bizottság tagja